**Øvelse 7: Når noget går skævt i relationen**Handout til dig, der spiller rådgiver i rollespillet.

Nedenfor kan du læse, hvem du er, og hvordan du reagerer på brugeren:

**Om dig:**

* Du er ***rådgiver i en familierådgivning***, som både modtager henvendelser fra børn, unge og voksne.
* Din motivation for at være frivillig rådgiver er, ***at du gerne vil hjælpe mennesker***, som har det svært.
* Det falder dig naturligt at ***udtrykke forståelse, empati og sympati for andre mennesker***.
* Det er din erfaring, at det er med til at skabe et godt og positivt rum i de samtaler, som du har både i rådgivningen og privat.

**Brugerens situation:**

* Du bliver ringet op af en bruger, som er i et parforhold præget af fysisk og psykisk vold.

**Din reaktion:**

* Det vækker ***medlidenhed*** hos dig, og du gør derfor ***meget ud af at anerkende*** og give udtryk for ***forståelse for situationen***, og hvor svært det må være at være lige præcis dér i sit liv – ***især følelsesmæssigt***.
* Du synes, at det er vigtigt at tale om, ***hvordan brugeren kan være i situationen*** ***og forstå sine følelser*** – især fordi det vil give det bedste afsæt for at komme godt videre i hendes relation til ægtemanden.
* Du vil rigtigt gerne ***hjælpe brugeren*** så godt igennem som muligt. Du har måske også nogle idéer til, hvad der ville være det rigtige at gøre i lige præcis den situation, som brugeren står i.